ไม่แน่ใจเหมือนกันครับว่าโดนอะไรมาหรือป่าว เป็นตุ่มๆหลายตุ่มขึ้นคันๆแสบๆ
สวัสดีค่ะ อาการเป็นผื่นคันบริเวณหลังคอ เป็นตุ่มคันๆ แสบๆนั้น อาจจะเกิดจาก-ผื่นผิวหนังอักเสบจากการสัมผัสสารที่แพ้หรือระคายเวลาสัมผัส เช่น สบู่ โลชั่น โลหะ สารกันเสีย อาจมีตุ่มน้ำ ผื่นแดง และคัน ในระยะที่เป็นเฉียบพลัน-ผื่นผิวหนังอักเสบจากโรคภูมิแพ้ผิวหนัง มักเป็นตามซอกพับ-การล้างหรือขัดถูที่บ่อยเกินไป-ตุ่มถูกแมลงกัด มักเป็นตุ่มนูน คัน หรือเป็นการโดนพิษแมลงก้นกระดก-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-ตุ่มน้ำการติดเชื้อไวรัสบางชนิดเช่นอีสุกอีใส แต่มักเป็นตุ่มขึ้นทั่วตัวโดยการให้ได้การวินิจฉัยที่แน่ชัดอาจต้องอาศัยการตรวจร่างกายดูรอยโรคจริงร่วมด้วย ถ้าเป็นผื่นผิวหนังอักเสบที่เป็นไม่รุนแรงอาจจะหายเองได้โดยไม่ต้องทำอะไรในเบื้องต้น ถ้าเป็นลักษณะเป็นตุ่มน้ำแสบ อาจจะใช้ผ้าก๊อซสะอาดประคบน้ำเกลือประคบตรงที่เป็นวันละ 15 นาทีเพื่อลดอาการระคายและทำให้ตุ่มน้ำแห้งลงก่อนได้ แต่ถ้าเป็นผื่นแดงภายนอกเฉยๆ อาจใช้น้ำเปล่าสะอาดล้างภายนอก ทาครีมให้ความชุ่มชื้นได้ กินยาแก้คันได้ ถ้ามีอาการเป็นมากขึ้นเรื่อยๆลุกลาม ควรไปพบแพทย์เพื่อตรวจเพิ่มเติม